عمرو زكى

عمرو زكى اتولد فى 1 ابريل 1983، فى المنصورة, مصر. هو لعيب كورة مصرى معروف بالبلدوز، نجم نادى الزمالك المصرى و منتخب مصر احترف شويه فى انجلترا فى نادى ويجن الانجليزي.

 مشواره الكروى 
بدأ عمرو زكى لعب كورة فى فرقة المنصورة، بعد كده راح لنادى إنبى فى موسم 2003 بحوالى مليون ونص جنيه مصرى وجاب مع إنبى كاس مصر 2004-2005.ضمه المعلم حسن شحاته للمنتخب علشان كاس الامم الافريقية 2006 اللى مصر  كسبت  بيها، وراح لوكوموتيف موسكو الروسى لكنه رجع مصر تانى علشان متأقلمش مع الجو ومضى للزمالك.فى سنة 2008 وبالتحديد مع المنتخب المصرى لفت عمرو زكى الانظار فى بطولة كاس الامم الافريقية بعد ما ساهم فى فوز المنتخب بالبطولة دى وقرر الاحتراف وطلبه نادى ويجان أتليتك إعارة لمدة موسم.

 مشواره فى الدورى الانجليزى 
بدأ عمرو زكى الموسم مع فريق ويجان اتليتك الانجليزى فى 2008 ولفت الانظار بشده وبقا هو معشوق الجماهير الويجانية الاول، وبدأ الموسم بالتسجيل مع الفريق من بداية الدورى وسجل مع الفريق لحد دلوقتى 8 اجوان فى الدورى و جون فى كأس رابطة المحترفين الانجليزى علشان يتصدر قائمة هدافى الدورى الانجليزى لحد الموسم العاشر لكن دوام الحال من المحال وتفاجئت الجماهير بإصابة عمرو زكى وقعد لمدة شهر ميلعبش وبكده ابتعد عن قائمة الهدافين.

 مصادر 

 لينكات برانيه 


تصنيف:لعيبة هجوم لكوره قدم
تصنيف:لعيبة كورة قدم مصريين
تصنيف:لعيبة المنصورة
تصنيف:لعيبة انبى
تصنيف:لعيبة الزمالك
تصنيف:لعيبة المقاولون
تصنيف:لعيبة الدورى المصرى الممتاز
تصنيف:لعيبه فريق مصر لكوره قدم للشباب
تصنيف:لاعبين فريق مصر لكوره قدم
تصنيف:لعيبة كاس امم افريقيا 2006
تصنيف:لعيبة كاس امم افريقيا 2008
تصنيف:لعيبة كسبو كاس امم افريقيا
تصنيف:لعيبه ويجان اتلتيك
تصنيف:لعيبه نادى الرجاء الرياضى
تصنيف:دقهلاويه
تصنيف:ناس من المنصوره